Okresná prokuratúra Trnava 
Vajanského 22, 918 67 Trnava 1 	

Sp. zn. : 1 Pv 792/13/2207	Trnava, 16.4.2015
EEČ : 2-21-72-2015

U Z N E S E N I E

Trestná vec:	obvinená XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Trnava
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 6.3.2015, spisová značka 1 Pv 792/13/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 6.3.2015, spisová značka 1 Pv 792/13/2207, bola určená všetkým obvineným skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry v Trnave sp. zn. 1 Pv 792/13 zo dňa 13.12.2013 bolo podľa § 216 ods. 1 Trestného poriadku podmienečne zastavené trestné stíhanie proti obvineným XXXXX a XXXXX pre prečin krádeže spolupáchateľstvom podľa § 20 k § 212 ods. 1 Trestného zákona, a súčasne im bola uložená skúšobná doba v trvaní 1 roka, ktorá začala plynúť od právoplatnosti tohto rozhodnutia, t.j. od 14.01.2014.

	Po uplynutí skúšobnej doby boli vyžiadané správy o povesti a o priestupkoch z miesta trvalého aj prechodného bydliska obvinených, z príslušného Odboru kriminálnej polície OR PZ, z Obvodného oddelenia PZ a zároveň bol doplnený odpis z registra trestov. Z uvedených materiálov som zistila, že obe obvinené viedli v skúšobnej dobe podmienečného zastavenia trestného stíhania riadny život, v skúšobnej dobe podmienečného zastavenia trestného stíhania nebolo voči obvineným inou prokuratúrou alebo súdom podmienečne zastavené trestné stíhanie, schválený zmier alebo zastavené trestné stíhanie, obvinené v rámci priebehu skúšobnej doby nespáchali žiadny trestný čin ani priestupok, a v súčasnosti nefigurujú v evidenciách Policajného zboru ako trestne stíhané osoby. 

V zmysle § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Na podklade vyššie uvedených skutočností je možné vysloviť záver, že obe obvinené vyhoveli podmienkam uvedeným v ustanovení § 217 ods. 1 Trestného poriadku, a teda že v priebehu skúšobnej doby viedli riadny život, keďže sa nedopustili žiadneho trestného činu, ani priestupku. Čo sa týka primeraných obmedzení alebo povinností, ako aj povinnosti nahradiť spôsobenú škodu, tieto obvineným neboli v rámci skúšobnej doby v zmysle uznesenia o podmienečnom zastavení trestného stíhania uložené. 

	Vzhľadom na dané skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

	Po právoplatnosti tohto rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania (§ 9 ods. 1 písm. e) Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lýdia Bartošová
prokurátorka